Fatîha (kirmanckî)
Fatîha ya zî sûreya destpêkerdişî (yan zî akerdişî) sûreya yewin ya Quranî ya. Bajarê Meke de ameya war û bi 7 ayetan ra yena pê. Heme bingeyê Quranî bi kilmekî sûreya Fatîha de vîyareno.

Fatîha bi ziwanê kurdkî (zazakî) 

SÛREYA FATÎHA

(Na sûre hewt ayetî ya, Mekke de ameya war.)

 Bi nameyê Ellahê Rehman û Rehîmî
 Hemd û pesn Rebbê aleman Ellahî rê yo; 
 O ke Rehman û Rehîm o 
 û wayîrê roja dînî yo. 
 Ma tena To rê îbadet kenê û tena To ra ardim wazenê. 
 Rayîrê rastî bimusne ma; rayîrê înan ke To nîmet dayo ci, 
 neke rayîrê şaşbîyayan û ê ke Ti înan rê ameyê xezeb.

(Amîn!) 

 Rehman: Na dinya de rehma Ey heme mexlûqatî rê ya. Ê ke gureyenê û areqê xo rijnenê, heqê înan dano.
 Rehîm: Axret de tena bawermendan rê yeno rehme.
 Roja dînî: Roja hesabdîyayîşî, qîyamet o.

Çimeyî

Sûre
Gotara bi zazakî